b'\n_START_ARTICLE_\nN\xc3\xa6stved Stadion\n_START_SECTION_\nHistorie\n_START_PARAGRAPH_\nN\xc3\xa6stved Stadion er blevet renoveret flere gange. I 2002 blev cindersbanen fjernet og fodboldbanen flyttet t\xc3\xa6ttere p\xc3\xa5 tribunen. Den modsatte langside med st\xc3\xa5pladser blev ligeledes \xc3\xa6ndret og flyttet t\xc3\xa6ttere p\xc3\xa5 fodboldbanen. Med denne \xc3\xa6ndring blev den totale tilskuerkapacitet nedsat fra 20.000 til omkring 10.000 - heraf 2.300 overd\xc3\xa6kkede siddepladser._NEWLINE_Udover fodbold er den nu fjernede cindersbane p\xc3\xa5 stadion ogs\xc3\xa5 tidligere blevet benyttet til speedway._NEWLINE_Nyt lysanl\xc3\xa6g p\xc3\xa5 N\xc3\xa6stved Stadion er p\xc3\xa5 1000 Lux.\n_START_SECTION_\nTilskuerrekord\n_START_PARAGRAPH_\nTilskuerrekorden til fodboldkampe er p\xc3\xa5 20.315, sat den 16. november 1980, da N\xc3\xa6stved IF m\xc3\xb8dte Kj\xc3\xb8benhavns Boldklub (KB) i den sidste kamp i s\xc3\xa6sonen. Kampen var samtidig afg\xc3\xb8rende for mesterskabets placering. Med en sejr ville N\xc3\xa6stved IF sikre sig klubbens f\xc3\xb8rste danske mesterskab. Imidlertid udlignede g\xc3\xa6sterne i slutningen af kampen til slutresultatet 1-1 og dermed vandt KB deres 15\xc2\xb4ende og sidste mesterskab.'